recursal/SuperWikiNEXT-32B huggingface dataset:
**अहमद सरहिन्दी** (जन्म २५ मई १५६४, देहांत १० दिसम्बर १६२४), जिन्हे पूरे औपचारिक रूप से **इमाम रब्बानी शेख़ अहमद अल-फ़ारूक़ी अल-सरहिन्दी** (شیخ احمد الفاروقی السرہندی) के नाम से जाना जाता है, १६वीं और १७वीं शताब्दी के एक विख्यात भारतीय सूफ़ी विद्वान थे। उनका सम्बन्ध हनफ़ी विचारधारा और नक़्शबन्दी सूफ़ी सम्प्रदाय से था। उन्होने मुग़ल सम्राट अकबर के काल में जो भारतीय इस्लाम में कई भिन्न मत पनपने आरम्भ हो गये थे उनका विरोध किया और ऐकिकरण पर ज़ोर दिया। इस कारण से कुछ इतिहासकार उन्हें भारतीय इस्लाम को विवधता-विरोध की ओर ले जाने का दोष देते हैं जबकि अन्य उन्हें कुरीतियों को रोकने का श्रेय देते हैं। भारतीय उपमहाद्वीप में फैली नक़्शबन्दी विचारधाराओं की मुजद्दिदी, क़ासिमिया, ताहिरी, सैफ़ी, ख़ालिदी व हक़्क़ानी शाखाएँ इन्ही की दी सोच से उभरी हैं। इनकी दरगाह भारत के पंजाब राज्य में स्थित है और रोज़ा शरीफ़ के नाम से जानी जाती है।

आरंभिक जीवन
-----------

शेख अहमद सरहिंदी का जन्म २६ जून १५६४ ई. को सरहिंद के एक गाँव में असरफ परिवार में हुआ था। उन्होंने अपनी आरंभिक शिक्षा अधिकांशतः अपने पिता 
शेख ‘अब्द अल-अहद’, अपने भाई शेख मुहम्मद सादिक और शेख मुहम्मद ताहिर अल-लाहुरी से पराप्त की। आप नक़्शबन्द सिलसिले के मशहूर बुज़ुर्ग हज़रत बाकी बिल्लाह से मुरीद हुवे।

इन्हें भी देखें
---------------

* सूफ़ी
* हनफ़ी पन्थ

सन्दर्भ
-------

1. ↑  Glasse, Cyril, *The New Encyclopedia of Islam*, Altamira Press, 2001, p.432
2. ↑  Aziz Ahmad, *Studies in Islamic Culture in the Indian Environment*, Oxford University Press, 1964. Friedmann, Yohannan. Shaikh Aḥmad Sirhindī: An Outline of His Thought and a Study of His Image in the Eyes of Posterity. New Delhi: Oxford University Press, 2000. Haar, J.G.J. ter. Follower and Heir of the Prophet: Shaykh Ahmad Sirhindi (1564-1624) as Mystic. Leiden: Van Het Oosters Instituut, 1992. Buehler, Arthur. Revealed Grace: The Juristic Sufism of Aḥmad Sirhindi (1564-1624). Louisville, Kentucky: Fons Vitae, 2011.
यह लेख भारतीय ज्योतिष के एक नक्षत्र के बारे में है। अन्य अर्थो के लिए, अभिजीत देखें।
**अभिजित** भारतीय ज्योतिष में वर्णित एक नक्षत्र है। वर्तमान खगोलशास्त्र में वेगा नामक तारे को अभिजित की संज्ञा दी जाती है।

तैत्तिरीय संहिता और अथर्ववेद में २८ नक्षत्रों का ज़िक्र है जिनमें अभिजित भी एक है। भचक्र में इसे सबसे अधोवर्ती नक्षत्र माना गया है।२७ नक्षत्रों के वर्गीकरण में इसे उत्तराषाढ़ और श्रवण नक्षत्रों के बीच प्रक्षेपित किया जाता है।

मुहूर्त के रूप में इसे दोपहर बारह बजे, दो घडी के लिए प्रतिदिन, माना जाता है। श्री राम का जन्म इसी मुहूर्त में हुआ माना जाता है।

सन्दर्भ
-------

1. ↑  गुणाकर मुले (1 सितम्बर 2003). *आकाश दर्शन*. राजकमल प्रकाशन. पपृ॰ 54–. आई॰ऍस॰बी॰ऍन॰ 978-81-267-0565-8.
2. ↑  *Gaṇitānuyoga: Jaina Āgamamata bhūgola-khagola evaṃ antariksha sambandhī sāmagrī kā vishayakrama se prāmāṇika saṅkalana*. Āgama Anuyoga Ṭrasṭa. 1986. पपृ॰ 1965-.
3. ↑  *तत्त्वार्थवार्तिक*. भारतीय ज्ञानपीठ. पपृ॰ 426–. आई॰ऍस॰बी॰ऍन॰ 978-81-263-1603-8.
4. ↑  दीवान रामचन्द्र कपूर (1 जनवरी 2007). *लघुपाराशरी भाष्य:कालचक्र दर्शन सहित*. मोतीलाल बनारसीदास. पपृ॰ 44–. आई॰ऍस॰बी॰ऍन॰ 978-81-208-2138-5.
लोहे पर जंग लगना - कम अभिक्रिया दर वाली रासायनिक अभिक्रिया है।
लकड़ी का जलना - तीव्र अभिक्रिया दर वाली रासायनिक अभिक्रिया
**अभिक्रिया की दर** (reaction rate या rate of reaction) का मतलब यह है कि किसी दी हुई रासायनिक अभिक्रिया में किसी अभिकारक या उत्पाद की मात्रा कितना धीमे या कितनी तेजी से बदल रही है। 

भौतिक रसायन के अन्तर्गत रासायनिक गतिकी (Chemical kinetics) में अभिक्रिया की दर का अध्ययन किया जाता है। 'अभिक्रिया की दर' का रासायनिक इंजीनियरी एवं अन्य रासायनिक विधाओं में बहुत महत्त्व है।

== 'अभिक्रिया की दर' की औपचारिक परिभाषा\_-\_इकाई समय में अभिकारकों या उत्पादों की सांद्रता में परिवर्तन अभिक्रिया की दर या वेग कहलाती है ¦

```
अभिक्रिया दर = अभिक्रिया या उत्पात की सांद्रता में परिवर्तन
```

अथवा किसी क्षण विशेष में या सूक्ष्म समय में अभिकारक या उत्पाद की सांद्रता में परिवर्तन और परिवर्तन में लगे समय का अनुपात उस अभिक्रिया की तात्कालिक दर कहलाती है। 
अगर किसी अभिक्रिया में A अभिकाराक तथा P उत्पाद है तब ,
तात्कालिक अभिक्रिया दर = - d [A]/dt

बाहरी कड़ियाँ
-------------

* Chemical kinetics, reaction rate, and order (needs flash player)
* Reaction kinetics, examples of important rate laws (lecture with audio).
* Rates of Reaction
* Overview of Bimolecular Reactions (Reactons involving two reactants)

सन्दर्भ
-------
परिचय
-----

**अलबर्टा हिन्दी परिषद्** का प्रादुभार्व सन् 1985 में रामनवमी के पुण्य दिवस पर हिन्दू सांस्कृतिक संस्था (हिन्दू सोसाइटी ऑफ अल्बर्टा‚ एडमण्टन) के प्राँगण में हुआ था।

भाषा, संस्कृति की जननी है। एक विकसित और सशक्त राष्ट्र का उत्थान एवं पतन‚ उस राष्ट्र की भाषा और संस्कृति पर निर्भर होता है।

हिन्दी भाषा के प्रचार एवँ प्रसार के लिए ही परिषद का गठन किया गया था। आने वाली हमारी पीढ़ी‚ हिन्दी भाषा के ज्ञान से अनभिज्ञ भारतीय युवा तथा गैर भारतीय लोग जो भाषा का ज्ञान प्राप्त करना चाहते हैं उन्हें उचित तथा व्यावहारिक भाषा का ज्ञान दिया जा सके‚ वर्तमान पीढ़ी को अपनी संस्कृति की ओर जोड़ा जा सके‚ इस बात को ध्यान में रखकर ही हिन्दी परिषद् का शुभारम्भ हुआ।

परिषद का कार्य
--------------

भाषा की कक्षाएँ सुचारु एवं नियमित रूप से क्रियान्वित करना परिषद् का अत्यन्त प्रशंसनीय कार्य रहा है। अल्बटार् विश्वविद्यालय (एडमण्टन) के अन्तर्गत कक्षा 1 से 5 तक का अध्यापन किया जाता है। 15 विद्यार्थियों से प्रारम्भ होकर हिन्दी ज्ञान के जिज्ञासुओं की छात्र संख्या 80 से अधिक जा चुकी है। हमारे अध्यापकगण भाषा के प्रचार में अपना बहुमूल्य समय निःशुल्क एवं लगन के साथ इस पुण्य कार्य में समर्पित करते आ रहे हैं।

भाषा के माध्यम से संस्कृति संवर्धन हेतु परिषद् प्रतिवर्ष स्वाधीनता दिवस होली आदि सांस्कृतिक तथा राष्टि्रय कार्यक्रम आयोजित करती आ रही है। जिसमें भारत के विभिन्न प्रान्तों के समुदाय अपनी – अपनी ललित कलाओं से इन अवसरों की सोभा बढ़ाते आए हैं।

25 मई 1991 को परिषद् ने एक प्रन्तीय कवि सम्मेलन आयोजित कर परिषद् के इतिहास में एक नया अध्याय जोड़ दिया। इस कवि सम्मेलन में स्थानिय कवियों के साथ कैलगरी‚ रेड डियर‚ ग्रेन्ड प्रेरी और कैमलूपस (बी•सी•) के कविओं ने एडमण्टन काव्य प्रेमियों का मनोरंजन किया‚ तब से प्रतिवर्ष परिषद् कवि सम्मेलनों का आयोजन करती आ रही है। इस वर्ष परिषद् ने अपने बीस वर्ष पूरे किए। परिषद् 1995 से स्थाई रूप से हिन्दी साiग्त्यिक पत्रिका का प्रकाशन सफलता पूर्वक सम्पन्न कर रही है।

यह एक गर्व एवं प्रसन्नता का विषय है कि परिषद् की कार्यकारिणी समिति और स्वयं सेवक हिन्दी भाषा के प्रचार एवं प्रसार के लिए कटिबद्ध हैं‚ तथा आशा है कि भाषा विदों की शुभकामनाओं के साथ हमारा हिन्दी भाषा प्रचार का यह दुरूह कार्य निरन्तर प्रगति पथ पर अग्रसरित हो समाज की सेवा में समर्पित रहेगा।

बाहरी कड़ियाँ
-------------

* अलबर्टा हिंदी परिषद का जालघर
* सरस्वती पत्र

साँचा:हिन्दी सेवी संस्थाएँ
**अलबेला** 2001 में बनी हिन्दी भाषा की फिल्म है। इसका निर्देशन दीपक सरीन ने किया और मुख्य भूमिकाओं में गोविन्दा और ऐश्वर्या राय हैं। यह इन दोनों की एक साथ पहली फिल्म है। सहायक भूमिकाओं में जैकी श्रॉफ और नम्रता शिरोडकर हैं। यह फ़िल्म टिकट खिड़की पर औसत प्रदर्शन कर पाई थी। फिल्म के गीत रूमानी हैं और अपनी मधुरता के कारण लोकप्रिय रहे हैं।

संक्षेप
-------

टोनी (गोविन्दा) एक गाइड के रूप में काम करता है, पर्यटकों की मदद करता है, और उन्हें अपनी मातृभूमि दिखाता है। नीना (नम्रता शिरोडकर) टोनी को मनमोहक पाती है, लेकिन टोनी अपनी ही दुनिया में है, और उसके स्नेह पर ध्यान नहीं देता है। ऑस्ट्रिया से सिंगापुर में एक इच्छित छुट्टी के रास्ते पर, सोनिया (ऐश्वर्या राय) और उनकी दाई माँ (माया अलग) मुम्बई में रुक गईं। जब उनकी उड़ान में देरी हो गई, सोनिया इसके बजाय मालागा (जो गोवा के पास होने के लिए निहित है) यात्रा करने का फैसला करती है। ये उसकी मां का जन्मस्थान है, उनकी मृत्यु हो गई जब सोनिया बहुत छोटी थी। सोनिया को उसके पिता (ऑस्ट्रियाई राजदूत) (सईद जाफ़री) ने पाला है क्योंकि उसकी मां ने रहस्यमय तरीके से परिवार को मालागा लौटने के लिए छोड़ दिया था। हालांकि सोनिया को पता है कि उसके पिता उससे बहुत नाराज होंगे। वह अपने पिता को अपनी इच्छा पूरी करने के लिए कुछ दिनों तक मालागा में रहने देने के लिए आश्वस्त करती है। सोनिया आसपास के दौरे के लिए आती है और तुरंत टोनी और उसके आसान तरीके से घुल मिल जाती है। टोनी इसे प्यार समझने की गलती करता है, और उसकी सुंदरता से फिदा हो जाता है। लेकिन सोनिया के पास पहले से ही एक प्रेमी है, और इसलिए उसे कौन समझाएगा कि सोनिया के लिए उसके लिए समान भावनाएं नहीं हैं?

मुख्य कलाकार
------------

* गोविन्दा - टोनी
* ऐश्वर्या राय - सोनिया
* जैकी श्रॉफ - प्रेम
* नम्रता शिरोडकर - नीना
* सईद जाफ़री - सोनिया के पिता
* माया अलग - सोनिया की दाई
* संजय मिश्रा - गबरू

संगीत
-----

सभी जतिन-ललित द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "दिल हमारा हुआ है किसी का" | रानी मलिक | हरिहरन, अलका याज्ञिक | 4:30 |
| 2. | "हाय मेरा दिल तू लेजा लेजा" | समीर | बाबुल सुप्रियो, अलका याज्ञिक | 3:29 |
| 3. | "हईआ हू क्या मस्ती क्या जादू" | समीर | कुमार सानु, अलका याज्ञिक, उदित नारायण | 5:15 |
| 4. | "हटो तुम बाजू हवा आने दो" | समीर | सोनू निगम | 4:51 |
| 5. | "कहो तो जरा झूम लूँ" | समीर | कुमार सानु, अलका याज्ञिक | 5:19 |
| 6. | "प्यार का जादू" | समीर | उदित नारायण, अलका याज्ञिक | 4:09 |
| 7. | "सर से सरक गई" | समीर | बाबुल सुप्रियो, अलका याज्ञिक | 4:49 |
| 8. | "प्यार का जादू" | N/A | वाद्य संगीत | 4:06 |

सन्दर्भ
-------

1. ↑  "#16Year: सनी देओल ने सबको उखाड़ा....शाहरूख ने किया पीछा...सलमान थे Average!".. 14 दिसम्बर 2017. मूल से 26 सितंबर 2018 को पुरालेखित. अभिगमन तिथि 26 सितंबर 2018. `|work=` में बाहरी कड़ी (मदद)

बाहरी कड़ियाँ
-------------

* *अलबेला*  इंटरनेट मूवी डेटाबेस पर
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

चित्र:DrAruna Sitesh.jpgअरुणा सीतेश डॉ॰ **अरुणा सीतेश** (३१ अक्टूबर १९४५-१९ नवंबर २००७) हिंदी की प्रसिद्ध कथाकार थीं। उन्होंने इलाहाबाद विश्वविद्यालय से १९६५ में अंग्रेज़ी साहित्य में एम. ए. किया और स्वर्ण पदक भी प्राप्त किया। १९७० में उन्होंने यहीं से डी. फ़िल की उपाधि प्राप्त की। इसके बाद दिल्ली विश्वविद्यालय से संबद्ध इंद्रप्रस्थ कॉलेज में प्राध्यापिका के पद से उन्होंने अपने कार्य-जीवन का प्रारंभ किया। बाद में वे क्रमशः रीडर तथा प्रधानाचार्या के पद पर आसीन हुईं। अंग्रेज़ी की प्राध्यापिका और प्रख्यात शिक्षाविद डॉ॰ अरुणा सीतेश १० वर्षों तक दिल्ली विश्वविद्यालय के प्रतिष्ठित इन्द्रप्रस्थ महिला काॅलेज में प्रधानाचार्या के पद पर कार्यरत रहीं। चाँद भी अकेला है, वही सपने, कोई एक अधूरापन, लक्ष्मण रेखा और छलांग उनकी कुछ प्रसिद्ध कृतियाँ हैं। इनमें से ‘छलांग’ कहानी-संग्रह अपने समय में काफी चर्चित रहा। उन्होंने विष्णु प्रभाकर तथा मोहन राकेश के नाटकों का अंग्रेज़ी अनुवाद भी किया। वे ‘प्रतिभा इंडिया’ पत्रिका की संपादिका रहीं, देश-विदेश में उन्हें अनेक पुरस्कार, सम्मान तथा फैलोशिप प्राप्त हुए, जिसमें उत्तर-प्रदेश हिंदी संस्थान का महादेवी पुरस्कार तथा दिल्ली सरकार का अखिल भारतीय साहित्य परिषद् सम्मान प्रमुख हैं। वे सुप्रसिद्ध हिंदी साहित्यकार सीतेश आलोक की पत्नी थीं। अपने जीवन के उत्तरार्द्ध में सर्जनात्मक लेखन से जुडने वाली रचनाकार डॉ॰ अरुणा सीतेश ने बहुत कम समय में ही तत्कालीन कथा-लेखिकाओं के बीच अपनी विशिष्ट पहचान स्थापित कर ली थी। उनके कथा- साहित्य के केंद्र में प्रायः स्त्री जीवन की गहन भावनाओं का मार्मिक चित्रण उपस्थित रहता है। उनके द्वारा लिखी गई कहानियाँ जहाँ एक ओर नारी मन के अंतर्द्वंद्व को उजागर करती हैं तो साथ ही मानवीय मनोविज्ञान का विश्लेषण भी करती हैं। उनकी कहानियाँ हमारे आस-पास के जीवन से जुड़ी तो हैं ही साथ ही इनके माध्यम से बनते- बिगड़ते पारिवारिक और सामाजिक संदर्भों का भी प्रभावी चित्रण करती हैं।

सन्दर्भ
-------

1. ↑  "दिल्ली विश्वविद्यालय". दिल्ली विश्वविद्यालय. अभिगमन तिथि 3 दिसम्बर 2009.[*मृत कड़ियाँ*]
2. ↑  "डॉ॰ अरुणा सीतेश को श्रद्धांजलि". अभिव्यक्ति. मूल से 13 जून 2010 को पुरालेखित. अभिगमन तिथि 3 दिसम्बर 2009.

| * दे
* वा
* सं
**हिन्दी के प्रमुख कथाकार व उपन्यासकार** |
| --- |
| अमरकांत । अरुण कमल । अरुणा सीतेश । अलका सरावगी । असगर वजाहत । अमृतलाल नागर । अशोक आत्रेय । आचार्य चतुरसेन शास्त्री । इन्दिरा दाँगी । इलाचंद्र जोशी । उदय प्रकाश । उपेन्द्रनाथ अश्क । कमलेश्वर । कामतानाथ । कृष्ण चंदर । कृष्ण बलदेव वैद । कृष्णा सोबती । गिरिराज किशोर । गीतांजली श्री । चित्रा मुद्गल । जयशंकर प्रसाद । दीपक शर्मा । धर्मवीर भारती । निर्मल वर्मा । पांडेय बेचन शर्मा उग्र  ।प्रताप सहगल । प्रेमचंद । फणीश्वर नाथ रेणु । भगवती चरण वर्मा । भगवानदास मोरवाल । भीष्म साहनी । मन्नू भंडारी । मनोहर श्याम जोशी । ममता कालिया । मैत्रेयी पुष्पा । मोहन राकेश । मृदुला गर्ग । मृदुला सिन्हा । मिथिलेश्वर । यशपाल । रवीन्द्र कालिया । रांगेय राघव । राजेन्द्र सिंह बेदी । राजेन्द्र यादव । राहुल सांकृत्यायन । शिवानी । शेखर जोशी । शैलेश मटियानी । संजीव । सत्येन कुमार । सीतेश आलोक । सूर्यबाला । से.रा.यात्री । स्वदेश दीपक । स्वयं प्रकाश । हृदयेश । ज्ञानरंजन। |
तुर्कमेनिस्तान में आख़ाल प्रान्त (हरे रंग में)
तुर्कमेनिस्तान के आख़ाल मैदान से कोपेत दाग़ पहाड़ों का नज़ारा
**आख़ाल प्रान्त** (तुर्कमेनी: Ahal welaýaty, अंग्रेज़ी: Ahal Province, फ़ारसी: آخال‎) तुर्कमेनिस्तान की एक विलायत (यानि प्रान्त) है। यह उस देश के दक्षिण-मध्य में स्थित है और कोपेत दाग़ पर्वतों के साथ इसकी सरहदें ईरान और अफ़्ग़ानिस्तान से लगती हैं। इस प्रान्त का क्षेत्रफल ९७,१६० किमी२ है और सन् २००५ की जनगणना में इसकी आबादी ९,३९,७०० अनुमानित की गई थी। आख़ाल प्रान्त की राजधानी आनेउ शहर है जो राष्ट्रीय राजधानी अश्क़ाबाद के पास ही दक्षिण-पूर्व में स्थित है।

वर्णन
-----

सन् २००० में आख़ाल प्रान्त में तुर्कमेनिस्तान के १४% लोग रहते थे। देशभर के कृषि उत्पादन का २३% मूल्य और औद्योगिक उत्पादन का ३१% मूल्य इस प्रान्त से आता था। यहाँ कृषि के लिए सिंचाई मशहूर काराकुम नहर से होती है जो आमू दरिया से पानी लाती है और इस प्रान्त के पूर्व से पश्चिम तक बहती है। दक्षिण में अफ़्ग़ानिस्तान से उत्तर की ओर बहने वाली तेजेन नदी (उर्फ़ हरी नदी, هری‌رود‎) भी प्रान्त के दक्षिण-पूर्वी भाग को पानी प्रदान करती है और इस नदी का पानी तेजेन शहर के दक्षिण में दो बड़े सरोवरों से गुज़रता है। आख़ाल प्रान्त सन् १८८१ के गेओक तेपे युद्ध के लिए प्रसिद्ध है, जिस स्थल पर अब एक नई मस्जिद खड़ी है। यह कोव अता (Kov Ata) नमक गुफ़ा में धरती-तल के नीचे स्थित बहरदेन नामक झील के लिए भी मशहूर है।

इन्हें भी देखें
---------------

* काराकुम नहर
* कोपेत दाग़
* आनेउ
* तुर्कमेनिस्तान के प्रान्त

सन्दर्भ
-------

1. ↑  Pastoral systems in marginal environments: proceedings of a satellite workshop of the XXth International Grassland Congress, July 2005, Glasgow, Scotland, John Milne, Wageningen Academic Pub, 2005, ISBN 978-90-76998-74-9, *... Unlike the rest of the country, in Ahal Province arable farms continue to own and manage livestock as an adjunct to irrigated farming ...*

| * दे
* वा
* सं
तुर्कमेनिस्तान के प्रांत |
| --- |
| आख़ाल  •  बलक़ान  •  दाशोग़ुज़  •  लेबाप  •  मरी  •  अश्क़ाबाद (राजधानी शहर) |  |
**आईआरएनएसएस-1ई** (अंग्रेज़ी: IRNSS-1E) अंतरिक्ष उपग्रह नौवहन प्रणाली का 7 में से पाँचवाँ उपग्रह है जिसे 20 जनवरी 2016 को सतीश धवन उपग्रह प्रक्षेपण केंद्र से अंतरिक्ष में प्रक्षेपित किया गया था। आईआरएनएसएस उपग्रह मंडल की सात उपग्रहों में से यह पांचवाँ उपग्रह भारत और आस पास के क्षेत्रों में दिशासूचक प्रणालियों व युक्तिओं को निर्देशांक आधारित आँकणे व नौवहन क्षमताएँ बढाने के लिये बनाया और प्रक्षेपित किया गया। उपग्रह को भूसमकालिक कक्षा में भेजा गया।

उपग्रह
------

यह उपग्रह भारत की उपग्रह आधारित नौवहन प्रणाली को मजबूत बनाने की दिशा में एक महत्वपूर्ण घटक है। विकसित हो रही यह क्षेत्रीय दिशासूचक व नौवहन प्रणाली दक्षिण एशिया तक सीमित होगी। १ई अपनी श्रेणी के अन्य उपग्रहों के साथ मिलकर इस क्षेत्र में नौवहन, निर्देशांक, मानचित्रण इत्यादि में महत्वपूर्ण भूमिका निभाएगी।

इस उपग्रह के दो पेलोड हैं: एक नौवहन उपभार व दूसरा रेंजिंग उपकरण लेज़र रेट्रो-प्रवर्तक के साथ। यह उपकरण नौवहन तरंगे (सिग्नल) L5 और एस-बैंड में छोड़ता है। इसमें बेहद सटीक रूबेडियम आणविक घड़ी भी है।  रेंजिंग पेलोड में सी बैंड का ट्रांसपोंडर है जो उपग्रह की पहुंच पता लगाने में सहायक है।  इस पेलोड की संरचना इसे आत्मनिर्भर, साथ काम करने वाली व जीपीएस और गैलिलियो के अनुकूल बनाती है। उपग्रह दो सौर उर्ज़ा पैनलों द्वारा बिजली प्राप्त करता है। इन सौर पैनलों से 1660 वाट की ऊर्जा पैदा होती है। यह उपग्रह दस वर्षों तक काम करने के लिये बनाया गया है।

प्रमोचन यान(लॉन्च व्हीकल)
-------------------------

ध्रुवीय उपग्रह प्रक्षेपण यान (पीएसएलवी) ने अपनी तैतीसवीं उड़ान (पीएसएलवी-सी31) में आईआरएनएसएस-1ई को श्रीहरिकोटा से प्रक्षेपित किया। यह प्रक्षेपण सतीश धवन अंतरिक्ष केंद्र के दूसरे प्लैटफॉर्म पर हुआ। आईआरएनएसएस के पिछले चारों उपग्रहों के प्रक्षेपण की ही तरह इस बार भी पीएसएलवी-सी31 ने अपने 'एक्स-एल' संस्करण का उपयोग किया। एक्स-एल संस्करण को अब तक 11 बार उपयोग किया जा चुका है।

इन्हें भी देखें
---------------

* गगन नौवहन प्रणाली
* उपग्रह नौवहन

सन्दर्भ
-------

1. ↑  "PSLV-C31/IRNSS-1E - ISRO". *www.isro.gov.in*. मूल से 14 जनवरी 2016 को पुरालेखित. अभिगमन तिथि 12 जनवरी 2016.
2. 1 2  "IRNSS". space.skyrocket.de. मूल से 29 अक्तूबर 2014 को पुरालेखित. अभिगमन तिथि 6 दिसम्बर 2014.
3. ↑  "ISRO: After GSLV launch, PSLV C24 with IRNSS-1B likely in March". *इन्डिया टीवी*. 5 जनवरी 2014. मूल से 6 जनवरी 2014 को पुरालेखित. अभिगमन तिथि 6 January 2014.
4. 1 2  "IRNSS-1E". *इसरो*. २०-०१-२०१६. मूल से 14 जनवरी 2016 को पुरालेखित. अभिगमन तिथि २०-०१-२०१६. `|accessdate=, |date=` में तिथि प्राचल का मान जाँचें (मदद)
5. ↑  PSLV-C31/IRNSS-1E Archived 2016-01-14 at the Wayback Machine, ISRO. Retrieved 14 January 2016

बाहरी कड़ियाँ
-------------

* PSLV-C31/IRNSS-1E
* ISRO Media Online Registration for Launch Coverage
* ISRO Future Programmes

| * दे
* वा
* सं
आईआरएनएसएस उपग्रह मंडल |
| --- |
| 
* आईआरएनएसएस-1ए (जुलाई 2013)
* आईआरएनएसएस-1बी (अप्रैल 2014)
* आईआरएनएसएस-1सी (अक्टूबर 2014)
* आईआरएनएसएस-१डी (मार्च 2015)
* आईआरएनएसएस-१ई (जनवरी 2016)
* आईआरएनएसएस-1एफ़ (मार्च 2016)
* आईआरएनएसएस-1जी (अप्रैल 2016)
* आईआरएनएसएस-1एच (अगस्त 2017)

 |
मार्टिन लूथर किंग 1963 में भाषण देते हुए।

**"आई हैव ए ड्रीम"** (अंग्रेज़ी: I Have a Dream, अर्थ: "मेरा एक सपना है") एक सार्वजनिक भाषण है जो अमेरिकी नागरिक अधिकार कार्यकर्ता और बैप्टिस्ट मंत्री मार्टिन लूथर किंग द्वारा 28 अगस्त, 1963 को दिया गया था। भाषण में किंग ने नागरिक और आर्थिक अधिकारों की वकालत की और संयुक्त राज्य अमेरिका में नस्लवाद के अंत का आवाहन किया। वाशिंगटन डीसी में लिंकन मेमोरियल की सीढ़ियों से 2,50,000 से अधिक नागरिक अधिकार समर्थकों को दिया गया भाषण अफ्रीकी-अमेरिकी अधिकार आंदोलन के सबसे प्रसिद्ध क्षणों में से एक था और अमेरिकी इतिहास में सबसे प्रतिष्ठित भाषणों में से एक है।

1863 में अब्राहम लिंकन द्वारा अमरीकी गृह युद्ध के बीच में गुलामों को स्वतंत्र करने के आदेश से शुरुआत करते हुए, किंग ने कहा "एक सौ साल बाद भी नीग्रो अभी भी स्वतंत्र नहीं है"। भाषण के अंत में किंग अपने पहले से तैयार भाषण से इतर चले जाते हैं और एक वक्तव्य बोलना शुरू करते हैं। इसी का विषय होता है, "मेरा एक सपना है"। भाषण के इसी भाग ने श्रोताओं को सबसे अधिक उत्साहित किया और अब यह सबसे प्रसिद्ध हो गया है। इसमें किंग ने दासता और घृणा की भूमि से उत्पन्न स्वतंत्रता और समानता के अपने सपनों का वर्णन किया। 

जॉन मेचम लिखते हैं कि, "एक वाक्यांश के साथ, किंग ने अपने आप को जेफरसन और लिंकन के साथ आधुनिक अमेरिका को आकार देने वाले पुरुषों की श्रेणी में शामिल कर लिया।" 1999 में सार्वजनिक उद्बोधन के विद्वानों के एक सर्वेक्षण में इस भाषण को 20वीं शताब्दी के शीर्ष अमेरिकी भाषण का दर्जा दिया गया था।

सन्दर्भ
-------

1. ↑  "Special Collections, March on Washington, Part 17". *Open Vault*. at WGBH. 28 अगस्त 1963. मूल से 26 दिसंबर 2018 को पुरालेखित. अभिगमन तिथि 15 सितम्बर 2016.
2. ↑  मंडल, दीपक के (27 अगस्त 2018). "'I Have a Dream' वो भाषण जिसे दुनिया 55 साल बाद भी सुन रही है". *द क्विंट*. अभिगमन तिथि 16 जून 2023.
3. ↑  "ग्रेट स्पीच ऑफ द वर्ल्ड:'मेरा एक सपना है' मार्टिन लूथर किंग जूनियर का ऐतिहासिक भाषण". *दैनिक भास्कर*. अभिगमन तिथि 16 जून 2023.
4. ↑  "The Nobel Peace Prize 1964". *NobelPrize.org*. अभिगमन तिथि 16 जून 2023.
5. ↑  Meacham, Jon (26 अगस्त 2013). "One Man". *टाइम*. पृ॰ 26.
**पंडित अमोघ नारायण झा 'अमोघ'**

**जन्म:** भद्र कृष्ण द्वितीय, १९२४ इसवी, तत्कालीन पूर्णिया जिले का जयनगर गाव, बिहार  

**शिस्खा:** साहित्य भूषण, B.A.C.T. लब्ध स्वर्ण पदक  

**वृत्ति:** स्वतंत्रता सेनानी, हिंदी अध्यापक, सम्मानित साहित्यकार  

**कृति:** साप्ताहिक विश्वा मित्र, कलकत्ता १९४५ इसवी में पहली कविता का प्रकाशन

१९६५ गीत गंध (कविता संग्रह)
१९९९ मैं तो तेरे पास में (कविता संग्रह)

राष्ट्र सब्देश, युग्वानी, अवंतिका, नयी धारा, श्रमिक, अनुपमा, विपक्ष, वर्तिका, धर्मयां, सरोकार, U.S.M. पत्रिका सहित अनेक पत्र-पत्रिकाओं में रचना प्रकाशित।

**सम्मान**
----------

१९४५ इसवी: साहित्य सम्मेलन, फारबिसगंज (अररिया) में कविता प्रतियोगिता में प्रथम पुरस्कार (रजत पदक)

१९४८ इसवी: नगर साहित्य समिति, भागलपुर द्वारा कविता प्रतियोगिता में प्रथम पुरस्कार

१९४९ इसवी: बिहार सर्कार द्वारा हिंदी साहित्य में स्वर्ण पदक

१९७५ इसवी: पूर्णिया जिला, हिंदी साहित्य सम्मेलन के रजत जयंती समारोह में उत्कृष्ट साहित्य सेवा के लिए सम्मान पत्र

१९९६ इसवी: बिहार राष्ट्रभाषा परिषद, पटना द्वारा वयोवृद्ध साहित्यकार सम्मान एवं प्रशस्ति पत्र (तत्कालीन मुख्य मंत्री लालू प्रसाद यादव जी द्वारा)

१९९७ इसवी: सव्तान्त्रता प्राप्ति के स्वर्ण जयंती समारोह के अवसर पर जिला पदाधाकारी, अररिया के द्वारा सम्मानित

२००४ इसवी: वग्वैचित्र्या मंच, अररिया के द्वारा स्मृति पदक से सम्मानित; सुखदेव नारायण द्वारा सम्मानित

दिनांक १२/४/२००७ को बिहार के राजपाल महामहिम R. S. Bomoi द्वारा रेणु स्मृति सम्मान एवं पुरस्कार से सम्मानित

पंडित अमोघ नारायण झा 'अमोघ'

पंडित अमोघ नारायण झा 'अमोघ' छायावादोत्तर हिंदी गीत-परम्परा के महत्वपूर्ण गीतकार हैं। इनके गीतों में प्रकृति प्रेम, मानवीय संवेदनाएं और निश्छल मनोभाव्नायें बड़ी सहज लय में अभिव्यक्त हुई हैं। श्री झा कविता की एकांत साधना करते रहे हैं। ग्राम गंध इनके गीतों में प्राण-वायु की तरह समाहित है। उत्तर छायावाद में जो नवगीत, जनवादी गीत और नयी कविता के आंदोलन चले, अमोघजी ने उन कवितान्दोलनो से अपने को अलग रखा। स्वतंत्रता आंदोलन में सक्रिय भागीदारी ने इनके गीतों को धारदार बनाया। जनांदोलन, जनाकंक्षा, राष्ट्रनिर्मान, उद्बोधन और नवास्वप्नो को मुखरित करने वाले इनके गीतों ने कविता के वंदनवार सजाये हैं।

'गीत गंध' के प्रकाशन के साथ कवि की कीर्ति कों पंख मिल गए थे। प्रसिद्ध आलोचक डाक्टर लक्ष्मी नारायण सुधांशु ने मुक्त कंठ से 'गीत गंध' कों सराहा था। इस गीत संग्रह में गीत के स्वरूप कों अमोघ जी ने नयी शैली दी, व्यंजनाओं में नवीनता का चमत्कार भरा, रसा बोध की नयी भंगिमा से गीतों कों सजाया संवारा। प्रख्यात कवि नागार्जुन ने भी गीत गंध की रचना के लिए गीतकार की प्रतिभा कि प्रशंसा की। 'आर्द्रा' और 'कान्च्नार' वाले गीतों ने अनेक कवियों कों मुग्ध किया। 'कर्मयोगी' शीर्षक गीत में उद्वेलित करने वाला व्यंग्य स्मरणीय है। १९५५ में रचित इनका प्रसिद्ध अभियान गीत 'बज रही बिगुल, जगा रहा नया विहान' इतना लोकप्रिय हुआ की अनेक पत्रपत्रिकाओं ने इसे छापा। कोसी तटबंध के निर्माण कार्य में लगे श्रमिकों कों इस गीत ने प्रेरणा दी और देखते देखते ये गीत लोकजीवन में समा कर जन-गीत बन गया।
**अर्ल** (earl) एक पद है जो अंग्रेज अमीरों (पियर्स) को दिया जाता है। यह काक्विंस और वाइकाउंट के बीच का पद है। 

इस पद का इतिहास प्राचीन है और १३३७ ई. तक यह सबसे ऊँचा समझा जाता रहा है। एडवर्ड तृतीय ने अपने पुत्र को इसी से सम्मानित किया था। यह पैतृक होता है और पिता के बाद पुत्र को प्राप्त होता है। संभवतः सम्राट् कन्यूट के समय यह स्कैंडिनेविया से इंग्लैंड में प्रचलित किया गया था। इसका संबंध पहले राज्यशासन से था और अर्ल पहले काउंटी के न्यायाधीश होते थे। ११४० ई. में सर्वप्रथम जफ्रेी डे मैडविल को इसेक्स का अर्ल बनाया गया। 

पैतृक होने के नाते, पुत्र के न होने पर यह पद पुत्री को मिलता था। कई पुत्रियों के होने पर, सम्राट् एक के पक्ष में अपना निर्णय देता था। विवाहिता पुत्री के पति को पार्लियामेंट में स्थान प्राप्त करने का अधिकार मिलता था। १३३७ ई. में बहुत से अर्ल बनाए गए और उनको जागीरें भी दी गई। उनका किसी एक काउंटी से सम्बन्ध न था। १३८३ ई. में इस पद को केवल पुत्र तक ही सीमित रखने का प्रतिबन्ध लगाया गया। केवल जीवनपर्यन्त इस पद को धारण करने का भी प्रयास हुआ। इसके साथ तलवार बांधना तथा एडवर्ड के समय से कढ़ी हुई सुनहरी टोपी और कालर बांधना भी अनिवार्य हो गया। आगे के इतिहास में यह पद साधारण व्यक्तियों को भी दिया जाने लगा। स्काटलैंड में सर्वप्रथम १३३८ ई. में लिंड्जे को क्राफर्ड का अर्ल बनाया गया। आयरलैंड में किल्डेर का अर्ल सबसे बड़ा समझा जाता था। अर्ल का संबोधन 'राइट आनरेबल' और 'लार्ड' है। उसके ज्येष्ठ पुत्र 'वाइकाउंट' और कनिष्ठ पुत्र केवल 'आनरेबुल' केले जाते हैं। उसकी सब पुत्रियाँ (लेडीज़) कहलाती हैं।
अश्व संचालन दो शब्दों से मिलकर बना है। अश्व व संचालन। इस मुद्रा में जिस प्रकार घोड़े को दौड़ाया जाता है उस मुद्रा में शरीर को रखकर योग का अभ्यास किया जाता है। अश्व अथवा घोड़ा बहोत ही फुर्ती वाला होता है और यह क्रिया हम फुर्तिवान भी बनाता है ।

अश्व संचालन योग के लाभ
----------------------

अश्व संचालन योग से जंघाओं में स्थित तनाव दूर होता है। यह मुद्रा मेरूदंड को सीधा बनाने रखने के लिए कारगर होता है। यह छाती और हिप्स के लिए अच्छा व्यायाम होता है। इससे श्वसन क्रिया अच्छी रहती है। इस आसन के अभ्यास से जंघाओं और शरीर में लचीलापन आता है जिससे पीछे की ओर झुककर किया जिन योग मुद्राओं का अभ्यास किया जाता है उन्हें अभ्यास करते समय विशेष परेशानी नहीं होती है। इसी प्रकार बैठकर जिन आसनों का अभ्यास किया जाता है उनके लिए भी यह योग बहुत ही लाभकारी होता है।

अश्व संचालन अवस्था
------------------

इस आसन के अभ्यास के समय कमर झुके नहीं इसके लिए मेरूदंड सीधा और लम्बवत रखना चाहिए। अभ्यास के समय श्वसन के साथ धड़ और मेरूदंड ऊपर की ओर हो इसका ख्याल रखना चाहिए और प्रश्वास के साथ कमर नीचे की ओर हो इसका ध्यान रखना चाहिए। इस मुद्रा का अभ्यास करते समय चाहें तो घुटनों के नीचे कम्बल या तौलिया रख सकते हैं इससे आपके घुटने रिलैक्स रहेंगे।

सावधानियां
----------

जब घुटनों में अथवा हिप्स में किसी प्रकार की परेशानी हो उस समय इस मद्रा का अभ्यास नहीं करना चाहिए।

चरणवद्ध योग क्रिया
------------------

* चरण 1 टेबल मुद्रा के समान हथेलियों और घुटनों पर शरीर को स्थापित करें।
* चरण 2 बाएं पैर को आगे बढ़ाएं और दोनों हाथों के बीच पैर को लाएं।
* चरण 3 हथेलियो से ज़मीन को दबाएं। धड़ को ऊपर उठाएं।
* चरण 4 मेरूदंड को सीधा आगे की ओर खींच कर रखें।
* चरण 5 सिर और गर्दन को आगे की ओर मेरूदंड की सीध में रखें। छाती को आगे की ओर झुकाकर नहीं रखें।
* चरण 6 इस मुद्रा में 30 सेकेण्ड से 1 मिनट तक बने रहें।
* चरण 7 दोनों तरफ 5-6 बार इसे दुहराएं।

बाहरी कड़ियाँ
-------------

* योगवाणी
**अशरह मुबशरह** इस्लामी पैगंबर, मुहम्मद ने अपने दस साथी को निर्दिष्ट किया जिन्हें स्वर्ग का वादा किया गया था। इस हदीस में नामित उन साथीों को *जन्नत की दस खुशरंग लहरें* (अरबी : العشرة المبشرون بالجنة ; अल-'अशरा अल-मुबशरून बि-अल-जन्नह) के रूप में जाना जाता है।

हदीस
----

अब्दुर रहमान बिन औफ़ ने उल्लेख किया कि : 

> अल्लाह के पैग़म्बर ने कहा: "अबू बक्र स्वर्ग में है, ' उमर स्वर्ग में है,' उस्मान स्वर्ग में है, ' अली स्वर्ग में है, तल्हा स्वर्ग में है, ज़ुबैर स्वर्ग में है,' अब्द अल-रहमान इब्न औफ स्वर्ग में हैं, साद बिन अबी वक्कास स्वर्ग में है, सईद इब्न ज़ैद स्वर्ग में है, और अबू उबैदाह इब्न अल-जर्राह स्वर्ग में है। "
> - मुहम्मद इब्न 'ईसा एट- तिर्मिधि , जमी' पर अल-तिर्मिज़ी द्वारा एकत्र 
> 
> 
>

मुस्लिम विचार
-------------

मुसलमानों ने इस हदीस पर अधिक वज़न डाला, अधिकांश सुन्नी, इसे बहुत अनुकूल मानते हुए शिया ने इसे पूरी तरह से अस्वीकार कर दिया। इस हदीस को तिर्मिधि, अबू दाऊद और इब्न मजाह द्वारा तीन संग्रहों में वर्णित किया गया था।

हदीस का सुन्नी संग्रह, जिसे कुतुब अल-सिट्टा (छह प्रमुख हदीस संग्रह) कहा जाता है, में शामिल हैं: सहहिह अल बुखारी, सहहि मुस्लिम, सुनान अबू दाऊद , अल-सुनन अल- सुघरा, जामी '-तिर्मिधि और सुमन इब्न मजाह । साहिह अल बुखारी और सहहि मुस्लिम इन संग्रहों का सबसे विश्वसनीय माना जाता है। 

सुन्नीस का कहना है कि मुहम्मद के साथी बारह समूहों में घुस गए थे और इनमें से दस वादा किए गए स्वर्ग को पहले स्थान पर रखा गया था।

संदर्भ
------

1. ↑  "Hadith - Chapters on Virtues - Jami` at-Tirmidhi - Sunnah.com - Sayings and Teachings of Prophet Muhammad (صلى الله عليه و سلم)". *sunnah.com*. मूल से 9 नवंबर 2017 को पुरालेखित. अभिगमन तिथि 17 June 2018. `|title=` में 53 स्थान पर horizontal tab character (मदद)
2. ↑  Muqaddimah Ibn al-Salah, pg. 160 Dar al-Ma’aarif edition; al-Tirmithi, under #3748; al-Tirmithi, Volume 5, Page 605, Hadith 3748; Abu Daoud, #4649 and #4650
3. ↑  Twelve Ranks of the Companions Archived 2011-04-23 at the Wayback Machine

बाहरी कड़ियां
-------------

* Presenting Abu Bakr as the first of "ten promised paradise"/ वादा किये गए दस जन्नती
* Great Muslims Of All Times/ प्रमुख मुस्लिम
* सहाबा
**आनुवंशिक विविधता** (Genetic diversity) का आशय एक ही प्रजाति के विभिन्न जीवों के जीनों में होने वाले परिवर्तन से है। इसके कारण ही जीवों में भिन्न-भिन्न नस्लें देखने को मिलती हैं। यह विविधता ही जीवों को किसी दूसरे पर्यावरण के अनुकूल स्वयं को ढालने में सहायता करती है और विलुप्त होने से बचाती है।

कृषि में उपयोग
--------------

### फसल

जब मनुष्यों ने फसल उत्पादन का कार्य शुरू किया था, तब वे मुख्य रूप से कुछ चुनिन्दा फसलों फसलों की ही खेती कर रहा था। इस तरह से एक खेत में लगभग सारे पौधे एक ही आनुवांशिक रूप से समान होने के कारण किसी भी प्रकार की बीमारी पर वह सारे फसल को प्रभावित कर देता था, इस प्रकार सारा फसल खराब हो जाता था। इस प्रकार से यदि मनुष्य किसी खास प्रजाति का ही फसल अपने खेत में उगाया है, और कोई जीवाणु उस प्रजाति पर प्रभावी रूप से हमला करने में सक्षम है तो इससे पूरी की पूरी फसल बर्बाद हो जाएगी। हालांकि यदि फसलों में आनुवंशिक विविधता की स्थिति में पूरे फसल के नष्ट होने का खतरा काफी कम हो जाता है।

19वीं सदी में आयरलैंड में भी ऐसे ही एक घटना हुई थी, जिसमें फसलों में विविधता न रखना बहुत विनाशकरी सिद्ध हुआ। जैसा कि आपको पता होगा कि आलू के पौधे किसी बीज से पैदा नहीं होते, बल्कि पौधे के भाग से ही पैदा होते हैं, जिसके कारण उनमें आनुवांशिक विविधता बन नहीं पाता है। विशेष रूप से यदि पूरी फसल किसी एक आलू से तैयार की गई हो। यही कारण एक महामारी को जन्म दे देता है। 1840 के दशक में आयरलैंड के लोग मुख्य रूप से अपने भोजन के लिए आलुओं पर ही निर्भर थे। वे अपने इस भोजन के लिए आलू की एक प्रजाति "लुंपर" की खेती कर रहे थे। यह प्रजाति फाइटोफ्थोरा इन्फेस्टन्स नामक एक सड़ांध पैदा करने वाले ओमीसायट के लिए अतिसंवेदनशील था। इसके परिणामस्वरूप जब इसने फसल पर हमला किया तो सारा फसल सड़ गया और दस लाख लोग भुखमरी से मरने की कगार पर आ गए थे। 

### पशु

सन्दर्भ
-------

बाहरी कड़ियाँ
-------------
**संयुक्त अरब अमीरात क्रिकेट बोर्ड** संयुक्त अरब अमीरात में क्रिकेट के खेल का आधिकारिक शासी निकाय है। संयुक्त अरब अमीरात क्रिकेट बोर्ड अंतर्राष्ट्रीय क्रिकेट परिषद में संयुक्त अरब अमीरात का प्रतिनिधि है और एक सहयोगी सदस्य है और 1990 से उस निकाय का सदस्य है। यह एशियाई क्रिकेट परिषद का सदस्य भी है।

21 जुलाई 2016 को, यूएई क्रिकेट ने पूर्ण व्यावसायिकता की दिशा में एक महत्वपूर्ण कदम उठाया, जिसमें अमीरात क्रिकेट बोर्ड ने अपने आठ खिलाड़ियों को दो साल का केंद्रीय अनुबंध दिया।

इतिहास
------

2017 में उन्होंने पाकिस्तान क्रिकेट बोर्ड (पीसीबी) के साथ मिलकर पहली टी10 लीग शुरू की।

जून 2018 में, ईसीबी ने संयुक्त अरब अमीरात में पहली टी20 फ्रेंचाइजी लीग की घोषणा की, जो टी10 प्रसिद्ध टूर्नामेंट के बाद उस वर्ष के अंत में शुरू होने वाली थी।

सन्दर्भ
-------

1. ↑  "UAE moves towards professionalism with eight central contracts". ESPN Cricinfo. अभिगमन तिथि 21 July 2014.
2. ↑  "UAE'S First T20 Franchise Cricket League to be Formally Unveiled Later This Month". *Emirates Cricket*. अभिगमन तिथि 4 June 2018.
अरुणा लामा (नेपाली: अरुणा लामा, 9 सितंबर, 1945 - 4 फरवरी, 1998) नेपाली संगीत के जाने-माने गायकों में से एक है। उनको "पहाड़ों की कोकिला" के नाम से जाना जाता है। उसने  नेपाली में सैकड़ों गीत गाये, तथा कुछ नेपाली फिल्म के लिए भी गाये। नेपाली संगीत में उसके काम ने अमिट छाप छोड़ी हे

जीवनी
-----

अरुणा लामा का जन्म सूर्य बहादुर लामा और सन्मय लामा से घूम पहाड़, दार्जिलिंग, ब्रिटिश भारत में 9 सितंबर, 1945 को हुआ था। उसके चाचा सी बी लामा ने  उसे गाने के लिए प्रेरित किया था , जब वह केवल 7 साल की उम्र की थीं।  तक उसके जीवन।

संगीत
-----

अरुणा लामा ने कई संगीतकारों, सबसे विशेष रूप एम्बर गुरुंग, कर्म Yonzon, गोपाल योजन, शान्ति थाटल, नारायण गोपाल, मणि कमल छेत्री और Dibya Khaling के लिए गाया था। अपना पहला गीत 1961 में भुपी शरचन के गीत के साथ एम्बर गुरुंग द्वारा रचित  गाया था।   एह कांचा मलाई Sunko तारा, फूल लाइ Sodhey, Pohor उल्लेखनीय है कि साल Khusi Phatyo, हेरा ना हेरा कांचा, Laharey बारा Ghumauney Chautari, Eklai Basda उसके क्लासिक हिट हें। उसने  Maitighar, Paral Ko Aago और Kanchhi जेसी  नेपाली फिल्मों,  लिए गाया है, और इन फिल्मी गानो के लिये उन्हें  आज भी याद किया जाता है।

पुरस्कार
--------

अरुणा लामा ने  नेपाल और भारत के लिए उसके  गायन और योगदान करने के लिए कई पुरस्कार प्राप्त किये नेपाली संगीत. इनमें से कुछ पुरस्कार शामिल हैं Sangit पुरस्कार (1966),
सुर Sringar सम्मेलन पुरस्कार (1966), Mitrasen पुरस्कार (असम नेपाली साहित्य /Sanskritik परिषद 1975), Dishari पुरस्कार (कोलकाता 1980), भानु अकादमी पुरस्कार (दार्जिलिंग 1982), नेपाली Chalchitra पुरस्कार ( *Maitighar* 1983), Chinnlata गीत पुरस्कार (काठमांडू 1992), Urvashi बजी पुरस्कार (काठमांडू 1992), Mitrasen संगीत पुरस्कार (गंगटोक 1995), गोरखा दक्षिणा बहु 4 (काठमांडू 1996), साधना पुरस्कार (काठमांडू), कोकिला की पहाड़ियों (हिंदुस्तान रिकॉर्डिंग Sangsthan, कोलकाता), स्वर Kinnari (सीताराम साहित्य Pratisthan, काठमांडू) और स्वर Samagri (Arunanjali कार्यक्रम, काठमांडू).

चयनित गाने
----------

* कांचा मलाई सुनको  तारा
* फूल लाइ सोधे
* पोहोर  साल खुसी  फातियो
* नेपाली गौरव Garchau Afnaipanma
* Manma Timro
* Hanga हंगा
* Aankhama मेरो
* Udas मेरो
* Chautarima Basera
* Eklai Basda
* Sabaile Bhanthe
* हेरा ना हेरा कांचा
* Aankhaharule
* Laharey Bara Ghumauney Chautari
* Udi Jaaun भाने Panchi Hoina (फिल्म: *Paral Ko Aago*)
* Himal साड़ी मा (फिल्म: *Kanchhi*)
* यी Timra Muskan (फिल्म: *Kanchhi*)
* Kala Kala साला साला (फिल्म: *Kanchhi*)

सन्दर्भ
-------

बाहरी कड़ियाँ
-------------

* Nepalicollections.com अरुणा लामा के गाने
* यू ट्यूब पर Aruna Lama documentary देखें।
**अरुणा रेड्डी** (जन्म: 25 दिसंबर 1995) भारतीय महिला जिमनास्ट है, जो अंतर्राष्ट्रीय प्रतियोगिताओं में भारत का प्रतिनिधित्व करती है। उन्होंने मेलबर्न में आयोजित 2018 विश्व कप जिम्नास्टिक में महिलाओं की वॉल्ट स्पर्धा में कांस्य पदक जीता। वह जिम्नास्टिक विश्व कप में पदक जीतने वाली पहली भारतीय बनी।

प्रारंभिक जीवन
--------------

अरुणा रेड्डी का जन्म हैदराबाद, तेलंगाना से सुभद्रा और नारायण रेड्डी, एक एकाउंटेंट के यहाँ हुआ था। वह कराटे में ब्लैक बेल्ट है और जिमनास्टिक में शामिल होने तक एक ट्रेनर थी।

प्रारंभिक जिम्नास्टिक कैरियर
----------------------------

जब अरुणा रेड्डी पाँच साल की थीं, तब उनके पिता ने उन्हें कराटे से बाहर निकाला और जिम्नास्टिक में दाखिला दिलाया। उन्होंने देखा था कि उनके शरीर का निर्माण और लचीलापन जिम्नास्ट के लिए अनुकूल था। उनके पिता ने तब अरुणा को हैदराबाद के लाल बहादुर शास्त्री स्टेडियम में कोच स्वर्णलता और रविन्दर के संरक्षण में भर्ती कराया था।

स्वर्णलता के पति गिरिराज ने उनकी प्रतिभा को देखते हुए अरुणा को अपने अनुशिक्षण में ले लिया। गिरिराज की 2008 में एक दुर्घटना में मृत्यु हो गई और अरुणा तब से कोच ब्रज किशोर के अधीन प्रशिक्षण ले रही हैं, जिनके साथ उन्होंने भारत के तीन राष्ट्रीय खेलों में पदक जीते।

अंतर्राष्ट्रीय जिम्नास्टिक करियर
--------------------------------

अरुणा ने 2013, 2014 और 2017 में क्रमशः एंटवर्प, नाननींग और मॉन्ट्रियल में विश्व चैंपियनशिप में भाग लिया था, लेकिन वह क्वालीफाइंग राउंड से आगे बढ़ने में विफल रही।
विश्व कप कांस्य पदक

उन्होंने 2018 जिम्नास्टिक विश्व कप में प्रतिस्पर्धा की और महिलाओं के व्यक्तिगत वॉल्ट स्पर्धा में कांस्य पदक का दावा करके जिम्नास्टिक विश्व कप में व्यक्तिगत स्पर्धा में पदक जीतने वाली पहली भारतीय बनने का इतिहास रच दिया।

अरुणा ने अपनी जीत को अपने दिवंगत पिता को समर्पित किया जिन्होंने उनको उनकी क्षमता का एहसास करने के लिए प्रेरित किया। उन्हें अपने इस असाधारण कार्य के लिए तेलंगाना के मुख्यमंत्री के॰ चंद्रशेखर राव से 2 करोड़ का नकद पुरस्कार मिला।

सन्दर्भ
-------

1. ↑  "अरुणा ने किया ये कारनामा, जो आजतक कोई भारतीय नहीं कर सका". *आज तक*. 27 फरवरी 2018. मूल से 26 फ़रवरी 2019 को पुरालेखित. अभिगमन तिथि 26 फरवरी 2019.
2. ↑  "जिमनैस्टिक्स वर्ल्ड कप: भारत की अरुणा रेड्डी ने ब्रॉन्ज जीत रचा इतिहास". *नवभारत टाइम्स*. 24 फरवरी 2018. मूल से 26 फ़रवरी 2019 को पुरालेखित. अभिगमन तिथि 26 फरवरी 2019.
3. ↑  "भारत की अरुणा रेड्डी ने जिमनास्टिक वर्ल्‍डकप में पदक जीतकर रचा इतिहास..." *एनडीटीवी इंडिया*. 24 फ़रवरी 2018. मूल से 26 फ़रवरी 2019 को पुरालेखित. अभिगमन तिथि 26 फरवरी 2019.
4. ↑  "जिमनास्ट अरुणा रेड्डी को दो करोड़ रुपए का पुरस्कार देगी तेलंगाना सरकार". *फर्स्टपोस्ट*. 5 मार्च 2018. मूल से 26 फ़रवरी 2019 को पुरालेखित. अभिगमन तिथि 26 फरवरी 2019.
￼

NEHRU, SHRI ARUN KUMAR [जनता दल- उत्तर प्रदेश, बिल्हौर, 1989]: s।  के अंत में ए.के.  नेहरू;  ख।  लखनऊ, उत्तर प्रदेश में, 24 अप्रैल, 1944;  ईडी।  ला मार्टिनियर कॉलेज और लखनऊ क्रिश्चियन कॉलेज में;  म।  सुभद्रा नेहरू, 2 मार्च, 1967, 2 डी .;

सार्वजनिक कार्यालयों का आयोजन: केंद्रीय राज्य मंत्री, ऊर्जा (विद्युत विभाग), दिसंबर 1984- सितंबर 1985, गृह, सितंबर 1985- अक्टूबर 1986;  केंद्रीय मंत्री, वाणिज्य और पर्यटन, 5 दिसंबर, 1989- 10 नवंबर, 1990;

राजनीतिक दलों के साथ पिछला एसोसिएशन: सदस्य, पीसीसी (आई), उत्तर प्रदेश, 1984, जनरल, सेक।  एआईसीसी (आई), 1984;  सदस्य, राजनीतिक मामलों की समिति, जेडी;  सदस्य, संसदीय बोर्ड, जेडी;

पिछली सदस्यता: सातवीं लोकसभा, 1980-84, आठवीं लोकसभा, 1984-89;

समिति का अनुभव: सदस्य, रेलवे कन्वेंशन समिति, 1980-84;  सदस्य, परामर्शदात्री समिति, विदेश मामलों और विज्ञान और प्रौद्योगिकी, 7 वीं लोकसभा;  सदस्य, परामर्शदात्री समिति, विदेश मंत्रालय, 1987-89;

पसंदीदा शगल और मनोरंजन: पढ़ना, खेल और खेल;

ट्रेवल्स एब्रोड: ईस्ट अफ्रीका, यूरोप, साउथ ईस्ट एशिया, यू.के. यूएसए, पश्चिम एशिया;

विशेष रुचियाँ: कृषि, संकर खेती, साहित्य और इतिहास;

खेल और क्लब: टेबल टेनिस, क्रिकेट;  सदस्य, दिल्ली गोल्फ क्लब, और दिल्ली जिमखाना;  कार्यकारी सदस्य, 9 वें एशियाई खेलों के बोर्ड;

स्थायी पता: 8, जगदीश चंदर बोस मार्ग, लखनऊ, उत्तर प्रदेश -226001।
**नयना अशचर्या पीरिस जयकोडी** ( सिंहली: නයන අෂ්චර්යා පීරීස් ජයකොඩි ) जिसे **अशचर्या पीरिस के** नाम से भी जाना जाता है, एक नेत्रहीन श्रीलंकाई फैशन डिजाइनर और प्रेरक वक्ता हैं।  वह देश की पहली नेत्रहीन फैशन डिजाइनर हैं और डिजाइनर ब्रांड क्रिस्टीना ग्लोरी के लिए काम करती हैं। 2000 में एक आत्मघाती बम विस्फोट में उनकी आंखों की रोशनी चली गई थी।  उन्हें देश की प्रमुख विकलांग महिला माना जाता है।  वह बीबीसी की 2019 के लिए दुनिया भर की १०० प्रेरक और प्रभावशाली महिलाओं की सूची में शामिल एकमात्र श्रीलंकाई महिला थीं।

आजीविका
-------

देवी बालिका विद्यालय में अपनी प्राथमिक शिक्षा पूरी करने के बाद , उन्होंने वारविक विश्वविद्यालय से अंग्रेजी भाषा में डिप्लोमा प्राप्त किया।  स्नातक स्तर की पढ़ाई के बाद, उन्होंने एचएसबीसी बैंक (हांगकांग और शंघाई बिजनेस कॉर्पोरेशन) में एक बैंकर के रूप में काम किया।

मार्च 2000 में राजगिरिया में लिट्टे द्वारा दावा किए गए एक आत्मघाती बम विस्फोट का शिकार बनने के बाद पीरिस का जीवन नाटकीय रूप से बदल गया, जब वह कार चलाते हुए बैंक से अपने घर जा रही थी। एक विस्फोट में उसकी आंखों की रोशनी चली गई जिसमें लगभग 21 लोग मारे गए और 47 लोग घायल हो गए। हालांकि वह विस्फोट से बाल-बाल बच गई।  दृष्टिबाधित होने के कारण उसने अपनी नौकरी खो दी और उसके परिवार और दोस्तों ने उसे छोड़ दिया। 

पीरिस ने अपना करियर बदल दिया और एक फैशन डिजाइनर के रूप में काम करना शुरू कर दिया, 2016 में एक डिजाइनर ब्रांड, क्रिस्टीना ग्लोरी की स्थापना की। ब्रांड ने सीलोन फैशन वीक में भी भाग लिया। उन्होंने 2014 में श्रीलंका के यूपी और कमिंग फैशन डिजाइनर प्रतियोगिता में प्रवेश किया, जहां वह फाइनलिस्ट में से एक थीं। 

2017 में उन्हें अंतर्राष्ट्रीय महिला दिवस के अवसर पर स्वतंत्र टेलीविजन नेटवर्क द्वारा श्रीलंका की शीर्ष 10 सबसे उल्लेखनीय महिलाओं में सूचीबद्ध किया गया था।  वह आर्य फाउंडेशन के माध्यम से श्रीलंका सेना की सहायता के लिए एक स्वयंसेवक के रूप में काम करती है।  वह युवा महिलाओं, बच्चों और विकलांग लोगों को प्रेरक भाषण और व्याख्यान देती हैं।

संदर्भ
------

 


1. ↑  "Ashcharya Peiris, la styliste non-voyante super inspirante". *www.terrafemina.com* (फ़्रेंच में). अभिगमन तिथि 2019-11-21.
2. ↑  "Cette créatrice de mode non-voyante passionne par son histoire et sa détermination". *The Body Optimist* (फ़्रेंच में). 2019-11-07. मूल से 21 दिसंबर 2019 को पुरालेखित. अभिगमन तिथि 2019-11-21.
3. ↑  "BBC 100 Women 2019: Who is on the list?" (अंग्रेज़ी में). 2019-10-16. अभिगमन तिथि 2019-11-20.
4. ↑  කුමාර, දැහැමි රණවීර සහ ෂර්ලි උපුල් (2019-11-04). "ලොව වඩාත්ම බලපෑම් සහගත කාන්තාවන් අතරට ගිය ශ්‍රී ලංකාවේ ආශ්චර්යා" (अंग्रेज़ी में). अभिगमन तिथि 2019-11-21.
5. ↑  "Life Online - W@W - Ashcharya Peiris". *www.life.lk* (English में). अभिगमन तिथि 2019-11-21.सीएस1 रखरखाव: नामालूम भाषा (link)
6. ↑  "Seeing colours and patterns in her mind | the Sundaytimes Sri Lanka".
7. ↑  "There comes a time when the cup overflows: Beauty is her forte". *Sunday Observer* (अंग्रेज़ी में). 2018-01-26. अभिगमन तिथि 2019-11-21.
8. 1 2  Economics |, Administrator Department of Business (2019-07-03). "Motivational Session "Dream it, Be it"". *Department of Business Economics* (अंग्रेज़ी में). अभिगमन तिथि 2019-11-21.
9. ↑  "'Salute You' at Gemunu Regiment". *www.dailymirror.lk* (English में). अभिगमन तिथि 2019-11-21.सीएस1 रखरखाव: नामालूम भाषा (link)
अश्मक या *अस्सक* प्राचीन भारत के 16 महाजनपदों में से एक था। ईसा पूर्व छठी शताब्दी में यानी आज से 2600 वर्ष पूर्व प्राचीन भारत में 16 महाजनपद थे। इसमें से अश्मक महाजनपद एकमात्र दक्षिण में स्थित महाजनपद था। इसकी राजधानी प्रतिष्ठानपूरी यानी आज का पैठण शहर थी। जो आज महाराष्ट्र के छत्रपती संभाजीनगर (औरंगाबाद) जिले में स्थित है। अश्मक महाजनपद पर भगवान श्रीराम जी के वंशज यानी इश्वाकू वंश के राजा राज करते थे। इक्ष्वाकु वंश के अश्मक नाम के राजा ने इस महाजनपद की स्थापना की इसलिए इसे अश्मक महाजनपद कहा जाता है।

सन्दर्भ
-------

1. ↑  नाहर, डॉ रतिभानु सिंह (1974). *प्राचीन भारत का राजनैतिक एवं सांस्कृतिक इतिहास*. इलाहाबाद, भारत: किताबमहल. पृ॰ 112. पाठ "editor: "की उपेक्षा की गयी (मदद); `|access-date=` दिए जाने पर `|url= भी दिया जाना चाहिए` (मदद)

इन्हें भी देखें
---------------

* महाजनपद

| * दे
* वा
* सं
महाजनपद  |
| --- |
| अवन्ति • अश्मक या अस्सक •  अंग •  कम्बोज • काशी • कुरु •  कोशल • गांधार • चेदि •  वज्जि या वृजि •  वत्स या वंश •  पाञ्चाल •  मगध • मत्स्य या मच्छ •  मल्ल • सुरसेन |
आईरिस की पहचान अपने आप होने वाले बायोमेट्रिक तकनीक के तरीके से होती है। जो गणिकी पैट्रन का प्रयोग करके आईरिस की पहचान करता है। ये **आईरिस पैट्रन** एक जटील और किसी भी इंसान के अलग और यूनिक होते हैं, जिस से किसी भी इंसान की पहचान बड़ी आसानी से की जा सकती है। 
रेटिनल स्कैनिंग एक अलग तरह की बायोमेट्रिक तकनीक है जिसमें रेटिना में मौजूद ब्लड वेसल्स का अनोखा पैट्रन होने की वजह से उनकी पहचान आसानी से की जा सकती है। ज्यादातर आईरिस पैट्रन और रेटिना ब्लड वेसल्स के पैट्रन में गडबडा जाते हैं। आईरिस पैट्रन की पहचान नियर इन्फ्रारेड इल्लुमिनसायन जो विडियो कैमरा तकनीक में होता है, उस से किया जाता है।

बाहरी कड़ियाँ
-------------

* Home page of IrisCode inventor John Daugman
* ISO/IEC 19794-6:2011 International standard for iris images
* NIST Iris Challenge Evaluation – a contest for competing iris-recognition algorithms
* NIST IREX – a program for various NIST activities supporting interoperable iris biometrics, including comparison of 19 state-of-the-art iris recognition algorithms from 10 providers
* Iris recognition test results, analysis
* Iris recognition algorithm reidentifies Sharbat Gula – Afghan National Geographic cover girl in 1985 – two decades later
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

साहित्य दर्पण का अंग्रेज़ी रूपांतर**आचार्य विश्वनाथ** (पूरा नाम आचार्य विश्वनाथ महापात्र) संस्कृत काव्य शास्त्र के मर्मज्ञ और आचार्य थे। वे साहित्य दर्पण सहित अनेक साहित्यसम्बन्धी संस्कृत ग्रन्थों के रचयिता हैं। उन्होंने आचार्य मम्मट के ग्रंथ काव्य प्रकाश की टीका भी की है जिसका नाम "काव्यप्रकाश दर्पण" है।

जीवन चरित
---------

साहित्य दर्पण के प्रथम परिच्छेद की पुष्पिका में उन्होंने जो विवरण दिया है उसके आधार पर उनके पिता का नाम चंद्रशेखर और पितामह का नाम नारायणदास था। महापात्र उनकी उपाधि थी। वे कलिंग के रहने वाले थे। उन्होंने अपने को "सांधिविग्रहिक," "अष्टादशभाषावारविलासिनीभुजंग" कहा है पर किसी राजा के राज्य का नामोल्लेख नहीं किया है। साहित्य दर्पण के चतुर्थ परिच्छेद में अलाउद्दीन खिलजी का उल्लेख पाए जाने से ग्रंथकार का समय अलाउद्दीन के बाद या समान संभावित है। जंबू की हस्तलिखित पुस्तकों की सूची में साहित्य दर्पण की एक हस्तलिखित प्रति का उल्लेख मिलता है, जिसका लेखन काल १३८४ ई. है, अत: साहित्य दर्पण के रचयिता का समय १४वीं शताब्दी ठहरता है।

कृतियाँ एवं महत्त्व
-------------------

रस को साहित्य की आत्मा मानने वाले वे पहले संस्कृत आचार्य थे। साहित्य दर्पण में उनका सूत्र वाक्य *रसात्मकं वाक्यं काव्यम्* आज भी साहित्य का मूल माना जाता है और बार बार उद्धृत किया जाता है। साहित्य में रस की स्थापना करने वाले उनके इस दर्शन को विश्वव्यापी ख्याति मिली और इस ग्रंथ का अनेक भाषाओं में अनुवाद हुआ। साहित्य दर्पण और काव्य प्रकाश की टीका के अतिरिक्त विश्वनाथ द्वारा अनेक काव्यों की भी रचना भी की गई है जिनका पता साहित्य दर्पण और काव्यप्रकाश दर्पण से लगता है। "राघव विलास", संस्कृत महाकाव्य, "कुवलयाश्वचरित्", प्राकृत भाषाबद्ध काव्य, "नरसिंहविजय" संस्कृत काव्य; "प्रभावतीपरिणय" और "चंद्रकला" नाटिका तथा "प्रशस्ति रत्नावली" जो सोलह भाषाओं में रचित करंभक है, का उल्लेख इन्होंने स्वयं किया है और उनके उदाहरण भी आवश्यकतानुसार दिए हैं जिनसे साहित्य दर्पणकार की बहुभाषाविज्ञता और प्रगल्भ पांडित्य की अभिव्यक्ति होती है।

सन्दर्भ
-------

1. ↑  "मथ साहित्य समुद्र को [काव्य का रचना शास्त्र - 4] - आचार्य संजीव वर्मा सलिल". साहित्य शिल्पी. मूल (एचएमटीएल) से 8 नवंबर 2014 को पुरालेखित. अभिगमन तिथि ९ अप्रैल २००९. `|access-date=` में तिथि प्राचल का मान जाँचें (मदद)
2. ↑  "द साहित्य दर्पण मिरर ऑफ कंपोज़ीशन" (अंग्रेज़ी में). एग्ज़ोटिक इंडिया आर्ट. मूल से 22 जून 2009 को पुरालेखित. अभिगमन तिथि ९ अप्रैल २००९. `|access-date=` में तिथि प्राचल का मान जाँचें (मदद)

बाह्यसूत्र
----------

* विकिबुक्स पर साहित्य दर्पण
**आचार्य वामन** (८वीं शताब्दी का उत्तरार्ध - ९वीं शताब्दी का पूर्वार्ध) प्रसिद्ध अलंकारशास्त्री थे। उनके द्वारा प्रतिपादित काव्यलक्षण को रीति-सिद्धान्त कहते हैं। वामन द्वारा रचित काव्यालङ्कारसूत्र, काव्यशास्त्र का दर्शन निर्माण का प्रथम प्रयास है। यह ग्रन्थ सूत्र रूप में है। वे रीति को काव्य की आत्मा कहते हैं। 

काव्यालङ्कारसूत्र आचार्य वामन द्वारा रचित एकमात्र ग्रंथ है। यह सूत्र शैली में लिखा गया है। इसमें पाँच अधिकरण हैं। प्रत्येक अधिकरण अध्यायों में विभक्त है। इस ग्रंथ में कुल बारह अध्याय हैं। स्वयं इन्होंने ही इस पर **कविप्रिया** नामक वृत्ति लिखी-

*प्रणम्य परमं ज्योतिर्वामनेन कविप्रिया।*
*काव्यालङ्कारसूत्राणां स्वेषां वृत्तिर्विधीयते।*
इसमें इन्होंने उदाहरण के तौर पर अन्य कवियों के साथ-साथ अपनी कविताओं का भी उल्लेख किया है। इससे यह सिद्ध होता है कि वे स्वयं भी कवि थे। लेकिन काव्यालंकार सूत्र के अलावा उनके किसी अन्य ग्रंथ का उल्लेख कहीं नहीं मिलता। हो सकता है कि उन्होंने कुछ श्लोकों की रचना केवल इस ग्रंथ में उदाहरण लिए ही की हो।

काव्यालङ्कारसूत्र पर किसी ऐसे आचार्य ने टीका नहीं लिखी जो प्रसिद्ध हों। लगता है कि कविप्रिया टीका में आचार्य वामन ने अपने ग्रन्थ को इतना स्पष्ट कर दिया है कि परवर्ती आचार्यों ने अलग से टीका या भाष्य लिखने की आवश्यकता न समझी हो। यह भी सम्भव है कि आचार्यों ने टीकाएँ की हों, परन्तु वे आज उपलब्ध न हों। क्योंकि काव्यालङ्कारसूत्र बीच में लुप्त हो गया था। आचार्य मुकुलभट्ट (प्रतिहारेन्दुराज के गुरु) को इसकी प्रति कहीं से मिली, जो आज उपलब्ध है। इस बात का उल्लेख काव्यालङ्कार के टीकाकार आचार्य सहदेव ने किया है।

सन्दर्भ
-------

बाहरी कड़ियाँ
-------------

* काव्यालङ्कारसूत्राणि
* काव्यालङ्कारसूत्र-वृत्ति-काव्यालङ्कारकामधेनुः
आयात प्रतिस्थापन औद्योगिकीकरण (ISI) एक व्यापार और आर्थिक नीति है जो घरेलू उत्पादन के साथ विदेशी आयात को बदलने की वकालत करती है। आई॰एस॰आई॰ इस आधार पर आधारित है कि किसी देश को औद्योगिक उत्पादों के स्थानीय उत्पादन के माध्यम से अपनी विदेशी निर्भरता को कम करने का प्रयास करना चाहिए। यह शब्द मुख्य रूप से 20 वीं शताब्दी की विकास अर्थशास्त्र नीतियों को संदर्भित करता है, हालाँकि 18 वीं शताब्दी के बाद से फ्रेडरिक लिस्ट और अलेक्जेंडर हैमिल्टन जैसे अर्थशास्त्रियों द्वारा इसकी वकालत की गई है।

ग्लोबल साउथ में देशों द्वारा आंतरिक बाजार के निर्माण के माध्यम से विकास और आत्मनिर्भरता के इरादे से आई॰एस॰आई॰ की नीतियों को लागू किया गया है। ISI राज्य के आर्थिक विकास, राष्ट्रीयकरण, महत्वपूर्ण उद्योगों (कृषि, बिजली उत्पादन, इत्यादि) की सब्सिडी, कराधान और अत्यधिक संरक्षणवादी व्यापार नीतियों के माध्यम से काम करता है। 1980 और 1990 के दशक में विकासशील देशों द्वारा आईएमएफ और विश्व बैंक के वैश्विक बाजार संचालित उदारीकरण के अपने संरचनात्मक समायोजन कार्यक्रमों पर जोर देने के कारण आयात प्रतिस्थापन औद्योगीकरण को धीरे-धीरे विकासशील देशों द्वारा छोड़ दिया गया था।
लैटिन अमेरिकी विकास के संदर्भ में, "लैटिन अमेरिकी संरचनावाद" शब्द का अर्थ 1950 से 1980 तक कई लैटिन अमेरिकी देशों में आयात प्रतिस्थापन औद्योगिकीकरण के युग से है। लैटिन अमेरिकी संरचनावाद और आई.एस.आई. के पीछे सिद्धांत राउल प्रीबिश, हंस सिंगर, सेलसो फर्टाडो और अन्य संरचनात्मक आर्थिक विचारकों के कार्यों में आयोजित किए गए थे, और लैटिन अमेरिका और कैरेबियन (यू.एन.ई.सी.एल.ए.सी.) के लिए संयुक्त राष्ट्र आर्थिक आयोग के निर्माण के साथ प्रमुखता प्राप्त की थी। जबकि ISI या लैटिन अमेरिकी संरचनावाद के पीछे सिद्धांतवादी सजातीय नहीं थे और आर्थिक विचारधारा के एक विशेष स्कूल से संबंधित नहीं थे, ISI और लैटिन अमेरिकी संरचनावाद और सिद्धांतकारों ने इसके आर्थिक ढाँचे को विकसित किया जो एक राज्य-निर्देशित, केंद्रीय रूप से नियोजित एक बुनियादी आम धारणा को साझा करते थे। आर्थिक विकास का रूप। शिशु उद्योग के तर्क के माध्यम से सरकारी खर्च के माध्यम से राज्य-प्रेरित औद्योगिकीकरण को बढ़ावा देने के लिए, आई.एस.आई. और लैटिन अमेरिकी संरचनावादी विकास के दृष्टिकोण व्यापक रूप से केनेसियन, कम्युनिस्ट और समाजवादी आर्थिक विचार की एक विस्तृत श्रृंखला से प्रभावित हैं। आई.एस.आई. अक्सर निर्भरता सिद्धांत से जुड़ा और जुड़ा हुआ है, हालाँकि बाद के लोगों ने उपनिवेशवाद, यूरोपीवाद और नवउदारवाद के ऐतिहासिक प्रभावों के माध्यम से पारंपरिक रूप से अविकसितता की उत्पत्ति को संबोधित करने के लिए पारंपरिक रूप से एक व्यापक मार्क्सवादी समाजशास्त्रीय ढांचे को अपनाया है।
रसायन विज्ञान में किसी यौगिक का **आनुभविक सूत्र** (प्रयोगाधारित सूत्र / मूलानुपाती सूत्र / empirical formula) वह सूत्र है जो बताता है कि उस यौगिक के अणु में कौन-कौन से परमाणु हैं तथा उन परमाणुओं की संख्या का सरलतम अनुपात क्या है। उदाहरण के लिये हेक्सेन का प्रयोगाधारित सूत्र C3H7 है जबकि उसका अणुसूत्र C6H14 है। 

प्रयोगाधारित सूत्र या 'इम्पिरिकल फॉर्मूला' नाम इसलिये पड़ा है कि जिस विधि से ये सूत्र ज्ञात किये जाते हैं वह प्रयोग पर आधारित है और इसमें अणु में परमाणुओं का सापेक्षिक अनुपात ही पता चल पाता है, परमाणुओं की वास्तविक संख्या का पता नहीं चलता (जिसे किसी अन्य विधि द्वारा प्राप्त किया जाता है)।

बेंजीन अणु का **आनुभविक सूत्र** (1), आणविक सूत्र (2) तथा अन्य निरूपण : (3) केकुले संरचना (अनुनादी समावयी); (4) समतल षटकोणीय संरचना, जिसमें आबन्ध की लम्बाई और कोण भी लिखे गये हैं; (5) sp2 संकर ऑर्बिटल के बीच सिगमा आबन्ध; (6) परमाणविक कक्षक; (7) Molecular orbital delocalized pi; (8) बेंजीन रिंग

उदाहरण
------

एसिटिक अम्ल में 40% कार्बन, 53.33% आक्सीजन तथा 6.66% हाइड्रोजन होता है। परमाणु द्रव्यमान द्वारा भाग देने के बाद, हमें यह प्राप्त होता है-

{\displaystyle C={\frac {40}{12}}=3.33}
{\displaystyle O={\frac {53.33}{16}}=3.33}
{\displaystyle H={\frac {6.66}{1}}=6.66}
इससे इन तत्त्वों के परमाणुओं का निम्नलिखित अनुपात प्राप्त होता है-

C:O:H = 3.33:3.33:6.66 = 1:1:2
अतः आनुभविक सूत्र CH2O है।

सामान्य पदार्थों के आनुभविक सूत्र
---------------------------------

| पदार्थ | अणुसूत्र | प्रयोगाधारित सूत्र |
| --- | --- | --- |
| जल | H2O | H2O |
| मिथेन | CH4 | CH4 |
| बेंजीन | C6H6 | CH |
| गंधक | S8 | S |
| ग्लुकोज | C6H12O6 | CH2O |

सन्दर्भ
-------

बाहरी कड़ियाँ
-------------

* Construction of empirical formulas for prediction of experimental dataपीडीऍफ (110 KB)
* Empirical Formula Problems